Shtreimel
 Jerusalemilainen juutalainen, jolla on päässään shtreimel. 
Shtreimelia käyttävä hasidijuutalainen
**Shtreimel** (jidd. ‏שטרײַמל‎) on joidenkin juutalaisten miesten käyttämä turkishattu. Se on erityisesti osa hasidijuutalaisten kulttuuria ja pääosin heidän käyttämänsä. Shtreimelia käytetään yleensä vain avioliiton jälkeen*selvennä*, paitsi joissakin Jerusalemin juutalaisyhteisöissä, joissa pojat käyttävät sitä bar mitsvan jälkeen. 

Shtreimelin muita, toisistaan hieman mitoiltaan ja väreiltään eroavia versioita ovat *kolpik* ja *spodik*.

Alkuperä
--------

Shtreimelin alkuperästä ei ole varmuutta, mutta Euroopassa asuneiden juutalaisten on ajateltu omaksuneen sen käytön itäeurooppalaisilta, yleisen näkemyksen mukaan aatelisilta; shtreimel on rakenteeltaan verrattavissa turkishattuihin, joita aateliset tai henkilöt, jotka eivät olleet juutalaiseen uskoon kuuluvia, käyttivät historian saatossa Euroopassa, Skandinaviassa ja Venäjällä.  Puolalaisen Jewish Historical Instituten mukaan shtreimel voisi olla peräisin 1600-luvulta, jolloin Puola-Liettuan aateliset pitivät itämaisia pukuja muodikkaina. *Encyclopædia Britannican* mukaan shtreimel on peräisin tataareilta. Joidenkin tarinoiden mukaan alkuperäinen syy shtreimelin käytön omaksumiseen oli Puolan määräys, jonka mukaan juutalaisten piti pukeutua eläimenhännästä tehtyyn päähineeseen, minkä oli tarkoitus olla julkinen nöyryytys.

Käyttö
------

Juutalaiset miehet peittävät päänsä juutalaisen lain mukaan. Shtreimelin alle puetaan aina kipa. Shtreimelin kaltaisia päähineitä käytetään erityistilaisuuksissa, kuten sapattina tai synagogassa. Shtreimel kuuluu myös rabbien asusteisiin. Ortodoksijuutalaismiehet voivat olla erittäin konservatiivisia päähineiden suhteen ja jotkut perinteiset juutalaiset pukeutuvat yhä myös erityyppisiin lierihattuhin.

Valmistus
---------

Shtreimel on tyypillisesti räätälöity käyttäjän mukaan. Shtreimel on aitoa turkista ja päähine valmistetaan tavallisesti soopelin, kivinäädän tai harmaaketun häntien kärjistä. Shtreimel on melkeinpä aina hinnaltaan kallein hasidijuutalaisen vaatetuksen osa. Israelissa on yleisempää käyttää synteettisesti valmistettua shtreimel-päähinettä. Shtreimelin ostaa tavallisesti morsiamen isä, joka antaa päähineen sulhaselle käytettäväksi. Nykyisin Amerikassa on tapana ostaa kaksi shtreimel-päähinettä, joista toinen on halvempi versio, jota kutsutaan nimellä regen (*suom. sade*) shtreimel. Tätä päähinettä käytetään, kun ei haluta kalliimman version vaurioituvan. Israelissa useimpien hasidijuutalaisyhteisön jäsenten taloudellisista olosuhteista johtuen, suurin osa shtreimelin käyttäjistä omistaa vain yhden shtreimelin. On tarkoin varjeltu salaisuus, missä shtreimelin valmistajat kauppaavat tuotettaan.

Shtreimelin käyttötilaisuudet
-----------------------------

Shtreimelia käytetään vain yhdessä muiden vaatteiden kanssa, jotka ovat "sapattivaatteita". Sitä ei koskaan käytetä arkivaatteiden kanssa. 

Vaikka shtreimelin käyttötilanteita ei ole virallisesti säännelty, sitä käytetään yleensä seuraavissa tilanteissa: 

* Sapatti
* Juutalaisten juhlapäivät, mukaan lukien Roš hašana, Jom kippur, Sukkot, Simhat Tora, Shemini atzeret, Purim, Shushan Purim, Pesah, Šavuot
* omat tai perheenjäsenten häät
* omien tai perheenjäsenten häitä seuranneiden seitsemän päivän aikana
* *Brit mila,* jos kyse on omasta perheenjäsenestä
* Bar mitsva, jos kyse on omasta pojasta

Lähteet
-------

1. 1 2 3  Of ‘spodiks’ and ‘shtreimels’ *The Jerusalem Post | JPost.com*. Viitattu 3.2.2021. (englanniksi)
2. 1 2 3  Shtreimels and Spodiks – NJOP *njop.org*. Viitattu 4.2.2021.
3. ↑  Levi Cooper: Shtreimel Variations: The History of a Hat. Segula Magazine.
4. ↑  Berel Wein: Living Jewish: Values, Practices and Traditions, p. 111. Mesorah Publications, 2002.
5. ↑  Jewish Clothing *My Jewish Learning*. Viitattu 3.2.2021. (englanniksi)
6. ↑  Hassidic Shtreimel *www.europeana.eu*. Viitattu 4.2.2021.
7. ↑
8. ↑
9. ↑  *Encyclopædia Britannica* (1963) Nide 23 sivu 113
10. ↑  Of ‘spodiks’ and ‘shtreimels’ *The Jerusalem Post | JPost.com*. Viitattu 3.2.2021. (englanniksi)
11. ↑  Orthodox Jewish black hat *religionnews.com*.
12. ↑  Feldmar, Jamie: Williamsburg Hooligan Hoists Holy Hasidic Hat! *gothamist.com*.  20.9.2011. Viitattu 22.3.2019.
13. ↑  Arnon p.208
14. ↑  Shtreimel *www.jewishvirtuallibrary.org*. Viitattu 29.7.2020.

Aiheesta muualla
----------------

* Kuvia tai muita tiedostoja aiheesta **Shtreimel** Wikimedia Commonsissa

Bibliografia
* Arnon, Dan: *A Hat for all Season*. Tel Aviv: Am Oved, 1995.
* Philippi, Dieter: *Sammlung Philippi - Kopfbedeckungen in Glaube, Religion und Spiritualität*. St. Benno Verlag, Leipzig, 2009.